Euroopa Liidu Teataja L 256 , 25/09/2001 Lk 0014 - 0016



Komisjoni otsus, 17. september 2001, millega muudetakse mee impordi osas otsust 94/278/EÜ, milles koostatakse loetelu kolmandate riikide kohta, millest liikmesriigid lubavad importida teatavaid nõukogu direktiivis 92/118/EMÜ käsitletud tooteid (teatavaks tehtud numbri K(2001) 2666 all) (EMPs kohaldatav tekst) (2001/700/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud komisjoni otsusega 1999/724/EÜ, [2] eriti selle artikli 10 lõike 2 punkti a, ning arvestades järgmist: (1) Komisjoni otsuse 94/278/EÜ, [3] viimati muudetud otsusega 2001/158/EÜ, [4] lisa XIV osas koostatakse loetelu kolmandatest riikidest, millest liikmesriigid lubavad importida mett. (2) Poola ja Sambia on esitanud mee kohta kava, näinud ette tagatised seoses nõukogu direktiivi 96/23/EÜ [5] 1. lisas osutatud jääkide ja ainete rühmade seirega ning on lisatud komisjoni otsuse 2000/159/EÜ, [6] viimati muudetud komisjoni otsusega 2001/478/EÜ, [7] lisasse kolmandate riikide jäägiseirekavade esialgse heakskiitmise põhjal vastavalt direktiivile 96/23/EÜ. (3) Moldova on esitanud kava, mis mee puhul pakub direktiivi 96/23/EÜ 1. lisas osutatud jääkide ja ainete rühmade seire osas piisavaid tagatisi. (4) Norra jäägiseirekava on heaks kiidetud vastavalt EFTA järelevalveasutuse otsusele nr 223/96/COL. [8] (5) San Marino jäägiseirekava on heaks kiidetud vastavalt EÜ-San Marino koostöökomitee otsusele nr 1/94. [9] (6) Otsust 94/278/EÜ tuleks muuta, et lubada mee importi nendest kolmandatest riikidest, mis selle toote jäägiseirekava heakskiitmise osas vastavad direktiivile 96/23/EÜ. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/278/EÜ lisa XIV osa asendatakse käesoleva otsuse lisaga. Artikkel 2 Käesolevat otsust kohaldatakse alates 1. septembrist 2001. Artikkel 3 Käesolev otsus on adresseeritud liikmesriikidele. Brüssel, 17. september 2001 Komisjoni nimel komisjoni liige David Byrne [1] EÜT L 62, 15.3.1993, lk 49. [2] EÜT L 290, 12.11.1999, lk 32. [3] EÜT L 120, 11.5.1994, lk 44. [4] EÜT L 57, 27.2.2001, lk 52. [5] EÜT L 125, 25.5.1996, lk 10. [6] EÜT L 51, 24.2.2000, lk 30. [7] EÜT L 176, 29.6.2001, lk 68. [8] EÜT L 78, 20.3.1997, lk 38. [9] EÜT L 238, 13.9.1994, lk 25. -------------------------------------------------- LISA XIV OSA Loetelu kolmandatest riikidest, millest liikmesriigid lubavad importida mett (AR) Argentina (AU) Austraalia (BG) Bulgaaria (BR) Brasiilia (CA) Kanada (CL) Tšiili (CN) Hiina (CU) Kuuba (CY) Küpros (CZ) Tšehhi Vabariik (EE) Eesti (GT) Guatemala (HR) Horvaatia (HU) Ungari (IL) Iisrael (IN) India (LT) Leedu (MT) Malta (MX) Mehhiko (MD) Moldova (NI) Nicaragua (NZ) Uus-Meremaa (NO) Norra [1] (PL) Poola (RO) Rumeenia (SI) Sloveenia (SK) Slovakkia (SM) San Marino [2] (SV) El Slavador (TR) Türgi (US) Ameerika Ühendriigid (UY) Uruguay (VN) Vietnam (ZM) Sambia [1] Heaks kiidetud vastavalt EFTA järelevalveorgani 4. detsembri 1996. aasta otsusele nr 223/96/COL. [2] Heaks kiidetud vastavalt EÜ-San Marino koostöökomitee 28. juuni 1994. aasta otsusele nr 1/94. --------------------------------------------------